૨૦૧૩ના વર્ષની શરૃઆતમાં વૈજ્ઞાનિકોએ ૧૩૭ મમી (મસાલાની મદદથી સાચવી રાખેલા શબ)ના સીટી સ્કેન પ્રસિધ્ધ કર્યા. તે પ્રાચીન ઈજીપ્શીયનનો અને પેરૃવિએનોના મમી, દક્ષિણ-પશ્ચિમ અમેરિકાના પ્યુઅબ્લો અન્સ અને ઓલઈયુશિયન ટાપુઓના ઉનાન્ગન શિકાર માટે રઝળતી અને એકઠો કટતી જાતિના લોકોના મમીનો તેમાં સમાવેશ થાય છે. તેમાંના ૩૪ ટકામાં 'ઓથેરોસ્ક્લેરોસિસ'ના ચિહ્નો જોવા મળ્યા છે. આ એવો રોગ છે જેમાં હૃદયની ધમનીમાં ચરબી જામી જાય છે. જેમાં મોટા ભાગે કોલેસ્ટરોલ હોય છે. તેના કારણે હાર્ટ એટેક આવી શકે છે અથવા તો પક્ષઘાતનો હુમલો થઇ શકે છે. વળી દરેક જૂથના મમીમાં આ સ્થિતિ જોવા મળી શકે છે. યુનિવર્સિટી ઓફ ઝુરિચના સ્વીસ મમી પ્રોજેક્ટના અધ્યક્ષે પણ પુખ્ત વયનાના નમૂનાઓમાં ૩૦થી ૫૦ ટકામાં આ સ્થિતિ જોવા મળે છે. આ તારણ સૂચવે છે કે આજે ઓથેરોસ્કલેરોસિસ જોવા મળે છે તે આધુનિક જીવન પધ્ધતિ જેવી કે વધારે પડતું ખાવું, ચરબીવાળો ખોરાક લેવો, બેઠાડુ જીવન જેવા કારણો કરતા જનીનીય (જીનેટીક) કારણો છે જે દુનિયામાં લગભગ બધે જ જીવતાં માનવીઓમાં હાજર હોવા જોઇએ. કોઇક દિવસે આ જનીનોની ઓળખ હૃદયરોગની નવી દવાની શોધ પ્રતિ દોરી જશે.